Zakkar Fidda-Kai da yadda ake fidda ta a Musulunci - Premium Times
You are at:Home»Rahotanni»Zakkar Fidda-Kai da yadda ake fidda ta a Musulunci
Idan Azumi ya kai dab da karshe, akwai Zakkar abinci da ake bayarwa don dada samun lada a wurin Allah da kuma kankare zunubban da suka yi saura na miyagun maganganu da makamantansu, shi ya sa ma ake kiranta da sunan “ZAKKAR
FIDDA-KAI”
Abdullahi Dan Abbas (RA) yace: “MANZON ALLAH (SAW) YA FARLANTA ZAKKAR FIDDA KAI, TSARKAKEWA NE GA MAI
AZUMI, DAGA MAGANGANUN DA BA SU DACE BA, KUMA ABINCI NE GA MISKINAI..” (Riwayar Abu Dauda, Ibnu Maja).
Abdullahi Dan Umar (RA) kuma cewa ya yi: “MANZON ALLAH (SAW) YA YI UMURNI DA ZAKKAN FIDDA KAI GA YARO DA
BABBA, ‘DA DA BAWA, DAGA WADANDA KUKE KULAWA DA SU” (Riwayar Daru Kudniy) .
Ana bayar da wannan Zakkar ne ana gobe sallah kafin a fita zuwa Masallaci, kamar yadda Hadisin ‘Dan Umar (RA) ya nuna cewa “MANZON ALLAH (SAW) YA YI UMARNI DA BAYAR DA ZAKKAN FIDDA KAI KAFIN FITAN MUTANE ZUWA
MASALLACI” [Bukhari da Muslim].
Amma ya halatta a bayar kwana daya ko biyu kafin sallah, saboda maganan Nafi’u (RA) da ya yi na cewa “ABDULLAHI ‘DAN UMAR (RA) YA KASANCE YANA BA DA WADANDA SUKE KARBAN (Zakkar), SUN KASANCE ANA BA SU NE KUWA KAFIN RANAR SALLAH DA KWANA ‘DAYA KO BIYU” (Bukhari da Muslim).
WANDA ZA A BA WA:-
Kuma lallai ne a bayar da zakkar kafin a tafi masallacin Idi, don Annabi (SAW) ya ce: ﻓﻤﻦ ﺃﺩﺍﻫﺎ ﻗﺒﻞ ﺍﻟﺼﻼﺓ ﻓﻬﻲ ﺯﻛﺎﺓ ﻣﻘﺒﻮﻟﺔ ﻭﻣﻦ
ﺃﺩﺍﻫﺎ ﺑﻌﺪ ﺍﻟﺼﻼﺓ ﻓﻬﻲ ﺻﺪﻗﺔ ﻣﻦ ﺍﻟﺼﺪﻗﺎﺕ ”
“DUK WANDA YA BAYAR KAFIN A JE SALLAH, ZAKKA CE KARBABBIYA, WANDA YA BAYAR BAYAN SALLAH KUMA SADAQA CE DAGA CIKIN SADAKOKI KAWAI” (Riwayar Abu Dawud da Ibnu Majah)